מתיל"ן

יחידת מתיל"ן היא יחידה מיוחדת של משמר הגבול. השם מתיל"ן הוא ראשי תיבות של "מארבים, תצפיות, יירוט, לוחמה ניידת" וייעודה לוחמה בטרור ולוחמה בפשיעה החמורה באמצעות מארבים, תצפיות והסוואה.

היסטוריה
היחידה הוקמה בשנת 1995 לאחר העברת האחריות לבטפ בנגב מצהל למשטרת ישראל מפקדה הראשון היה שי אזולאי לימים מפקד מרחב דן במשטרה השם המקורי מתיל״ן הינו מארבים תצפיות יירוט לכיש נגב היחידה הניבה תוצאות בתחום הפלילי והבטפ ולימים הוקמה בעוד מחוזות במשטרת ישראל 
היחידה פעלה באזור קו התפר בהרי יהודה, בעיר ירושלים ועוטף ירושלים בין השנים 1996 ל-2012, נסגרה ובשנת 2017 הוקמה מחדש.

תחילה הוקמו צוותי מתיל"ן בכל מרחב ונחלקו למספר גזרות: מג"ב ירושלים, מג"ב צפון, מג"ב מרכז, מג"ב דרום ומג"ב רמון בגבול מצריים. צוותים אלה היו קטנים ושולבו בתוך הפלוגות המבצעיות והוכפפו למפקד הפלוגה. לאחר זמן קצר יחסית, נסגרו כלל צוותי המתיל"ן (למעט יחידת מתיל"ן ירושלים) צוותי המתיל"ן בכלל חלקי הארץ פורקו ואנשי הצוות שולבו במשימות פלוגות הבט"ש אליהם השתיכו. 

מתיל"ן מג"ב ירושלים הפכה ליחידה עצמאית, בעלת מטה סדור וכללה מספר צוותים מבצעיים בשיאה מנתה היחידה כארבעים לוחמים ואנשי מנהלה. היחידה הייתה תחת פיקוד ישיר של מפקד מרחב ירושלים והופעלה בכלל הגזרות.

מתיל"ן פעלה בעיקר במרחב התפר ובכפרי מזרח העיר ירושלים והעוטף ועסקה באיסוף מודיעין טקטי, במקביל פעלה היחידה באופן חשאי ועסקה בפעילות מסועורבת, ובמארבים מוסווים, בין היתר הייתה לכח מעצרים מורכבים ועשתה שימוש באמצעים ייחודיים שלא היו מצויים בקרב שאר היחידות באותה העת.

בשנת 2000 בשלהי האינתיפאדה השנייה היוותה מתילן ירושלים חוד החנית באזור ירושלים וקו התפר בלחימה בטרור ולזכותה עשרות רבות של פעילויות מבצעיות בסיכול ומעצרים של מפגעים וחוליות טרור. היחידה זכתה להערכה והוקרה ואף ניתן לה פרס המפכל ויחידה מצטינת של מפקד מגב. המשמעת ביחידה הייתה רחוקה מצבאית: הלוחמים הסתובבו ברובם בבגדים אזרחיים וללא יחס לדרגות או סולם פיקודי. הערכים המובילים ביחידה היו דבקות במטרה, אחוות לוחמים, העזה וביצוע מושלם של משימות.

בשנת 2007 עבר משכנה של היחידה למפקדת עוטף ירושלים ובין היתר הייתה היחידה אמונה על הכפרים והיישובים היהודים בגזרת העוטף.

במרוצת הזמן החליט מפקד מג"ב ניצב יורם הלוי לאחד את היחידה עם ימ"ס ירושלים. בשנת 2012 פורקה היחידה ולוחמיה שולבו ביחידת הימ"ס של ירושלים. 

בשנת 2017, במסגרת החטיבה הטקטית של משמר הגבול, הוקמו צוותי מתילן.

בינואר 2021  הוקמו צוותים נוספים במרחבי מג"ב השונים בכלל זה בעוטף ירושלים, מג"ב ירושלים ובמגב איו"ש.

מיון והכשרה
בתחילת דרכה הלוחמים גויסו בשיטת "חבר מביא חבר". 
ולאחר שהלוחמים היו נבחרים הם נשלחו למיון וגיבוש של היחידה. 

במהלך ההכשרה הלוחמים עברו תוכני שדאות, הישרדות בשטח, הסוואה, ירי, כושר קרבי, לוחמה בטרור. בסיום ההכשרה עוברים הלוחמים השלמה יחידתית  בלוחמת גרילה בבית הספר ללוחמה נגד גרילה בבא"פ אליקים במסגרתו מתקיימים סיורים וניווטים למרחקים ארוכים, בדגש על שליטה בתפעול אמצעי הסוואה מתקדמים.

סמל 
סיכת היחידה כוללת במרכזה טרקטורון, מאחוריו פיצוץ, על רקע מצודה וכנפיים בדומה לסמל משמר הגבול. לימים למתיל"ן ירושלים היה סמל יחידה ייחודי.

קישורים חיצוניים 
כתבה על מתיל"ן,ירושלים "מראות המשטרה", גיליון 183.
, כתבה בערוץ 10 על פעילות מתיל"ן ירושלים

הערות שוליים

יחידות משמר הגבול